Ta' Karmenu Ellul Galea bid-dell jimxi ma' saqajja, l-ewwel fraħt għoddejtu b'logħba mbagħad baqa' jsus warajja. Sa ma kiber ma' xjuħiti ġiebni kollni taħt idejh , herra 'l ħsiebi, sewwes ġismi bħall-irsir mitluq għal bejgħ. Mhux biss barra 'mma wkoll ġewwa jew mal-ħbieb sa ġol-każin, sew ġol-knisja kemm f'tijatru, fuq ix-xogħol jew f'terrazzin. Kullimkien insibu wrajja ukoll meta nkun magħluq fid-dlam iebes ta' kamarti jew minn isfel nitla' fuq. U niftakar qisu l-bieraħ fil-pulitka kemm fl-għaqdiet bla nkun naf jaqbeż ma' ġenbi, ma jħallini qatt fil-kwiet. Dana delli s-salib tiegħi għaliex: bħalu nħossu tqil ukoll jekk ninżel ġol-qabar xorta jibqa' mqit, qalil. L-anqas kelma, l-anqas ċajta bih ma nista' ngħid mal-ħbieb, jindaħalli wkoll f'xi daħqa jew f'xi ħarsa ta' bla ħsieb. IT-TOQOL TA' DELLI 49 Hu x'inhu, inħossni mjassar sew fil-fehma kemm fl-ilsien ukoll jekk ilsieni nrabbat jew ninqata' ftit ħosbien. Nagħmel x'nagħmel, jiena l-ħati ukoll f'għelt li ma nkunx fih, kollox jidwi kbir u ikreh, qatt qatt qatt xi ftit sabiħ. U nitkellem bejni w ruħi: għax inħossni fgat u Itim2 Jien inżomm li l-ħaqq hu wieħed w ebd'allat oħrajn ma nqiml X'naħti jiena jekk twemmini ma jaħmilx il-logħob tal-klieml X'hemm ħażin li nqis u nwieżen kif mal-ġar ngħix kwiet fis-sliemi Imm'għaliex o Alla tiegħi, jien mhux bniedem bħall-oħrajn' Tajtni sura, ruħ u ħajja li quddiemek mhemmx qisien; Inti ħlaqtna u dawwaltna bl-istess jedd fuq l-art, fl-għajxien. Iva ntbaħt… .. din hija ħajti b'dellijiet koroh u sbieħ Ħdejn il-qerq ta' qalb il-bniedem x'mindaqqiet ħajrek ninsihl…. Ma nistmerx is-swied ta' delli imma nħobbu ma nafx kemm, nistmerr biss il-bjuda ddellel f'qalb għajjura tgħix fis-semm.